**Supliciul singuratatii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E astăzi o zi de poveste

O zi pentru care trăim,

Clamăm respicat marea veste:

Voi sunteți motivul sublim!

În cuplu găsiți nemurirea

și zborul spre visul promis.

Urcați tot cătând fericirea,

iar noi capotăm, nepermis.

Ne prindeți cu aripi de îngeri,

Cu voi sa pornim spre neant.

Zburăm fără loc de constrângeri

Drept unic si ultim desant.

Când frica ne prinde-n paloare

și vrem să trăim pe Pământ,

iertaţi-ne marea eroare

că nu înţelegem ce-i sfânt.

Noi stăm agățați de fantome

ce leagă prea crud, fără rost

căderea, de tainice dome

clădite pe-al dragostei cost.

Prea greu și amar e supliciul

credinței de-a fi fără voi!

Când viața își șfichiuie biciul,

pedeapsa se-mparte la doi.

Icari ai iubirii eterne,

ades, noi vă tragem în jos...

Și visul căzut se așterne

dând morții prea crudul prinos.